Республика кинотеатрларында Камал театры спектакльләре күрсәтеләчәк

	Камал театры белән «Татаркино» оешмасының уртак проекты булган «Кино+театр» акциясе старт алды. «Кино+театр» акциясе кысаларында Камал театрының унике спектакленең язмасы зур экраннардан күрсәтеләчәк. 	 «Татаркино» оешмасы әлеге акция кысаларында «Мир» кинотеатрында күрсәтү өчен дүрт спектакльне сайлап алган. Болар — «Кара чикмән», «Банкрот», «Хуҗа Насретдин», «Ханума» спектакльләре.

Ә республика кинотеатрларында «Авыл эте Акбай», «Мәхәббәт турында сөйләшик» һәм Камал театры тәкъдим иткән башка спектакльләр күрсәтеләчәк. Спектакльләргә керү бәясе — 100 сум. «Мир» кинотеатрында спектакльләрнең видеоязмасыннан соң анда катнашкан артистлар белән очрашулар да булачак.  
	---	
Татаркино

	№ --- | 07.03.2022	


